П Р О Т О К О Л    № 7

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

25 февруари 2014 г.

Днес, 18.02.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

ОТНОСНО: Писмо от Министерството на правосъдието за предоставяне на информация и предложения във връзка с предстоящо изготвяне на Пътна карта за адресиране на отправените препоръки в Доклада на ЕК до ЕП и Съвета относно напредъка на България по механизма за сътрудничество и проверка от 22.01.2014 г. 
Приложение: Доклад от Красимира Василева, експертен сътрудник на КАОСНОСВ, в изпълнение на решение по т.5 от заседание на КАОСНОСВ от 18.02.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Предлага в проекта за Пътна карта за адресиране на отправените препоръки в доклада на Европейската комисия до Европейския парламент и Съвета от 22.01.2014 г. да бъдат включени следните мерки:
1.1. Продължаващи действия на сформираната работна група за изготвяне на средносрочна стратегия за човешките ресурси в съдебната система, с цел изработване на методика за оценка (отчитане и регулиране) на натовареността в органите на съдебната власт.
1.2. Финализиране на процеса по оптимизация структурата на военните съдилища и военните прокуратури.
1.3. Оптимизиране структурата на районните съдилища.
1.4. Текущ мониторинг и анализ на индивидуалната натовареност на магистратите и цялостната натовареност на органите на съдебната власт.
1.5. Предложения до ВСС за оптимизиране на щатовете в отделните съдилища и прокуратури с оглед натовареността им.

2. Изпраща решението по т.1 на комисия „Международна дейност” за сведение.

ПРЕДСЕДАТЕЛ
НА КОМИСИЯТА: /п/  КАЛИН КАЛПАКЧИЕВ